༄༅། །འཕགས་པ་ནམ་མཁའི་སྙིང་པོའི་བཟླས་ལུང་སྒྲུབ་ཐབས་ལྟུང་
བ་བཤགས་པའི་ཆོ་ག་དང་བཅས་པ་འཕགས་
པའི་ལམ་གྱི་ཤིང་རྟ་ཞེས་བྱ་བ་
བཞུགས་སོ། །
སེམས་དཔའ་ཉི་མའི་ཤིང་རྟའི་འགྲོས་ལྡན་པ། །རྒྱུ་སྐར་བྱེ་བའི་དབུས་ན་ཉི་
མའི་དཔལ། །བརྒྱ་བྱིན་ཐོགས་དབུས་ནོར་བུའི་ཅོད་པན་གྱིས། །མཚོན་མཛད་
ས་བཅུའི་དབང་ཕྱུག་དེ་ལ་འདུད། །སྲིད་པ་གསུམ་དུ་མཚན་ཙམ་ཡང༌། །བརྒྱ་
ལམ་ཐོབ་དཀའི་རིན་པོ་ཆེ། །ནམ་མཁའི་སྙིང་པོ་ལ་བརྟེན་ནས། །ལྟུང་བ་བཤགས་
པའི་ཆོ་ག་བྲི། །དེ་ལ་ལྔ། དགོས་ཆེད་ཀྱིས་ཁོག་བཀྲོལ། ཉམས་ལེན་སྣོད་རུང་དུ་
བསྒྲུབ། བསྙེན་པའི་ཆོག་བཤད། ལྟུང་བ་བཤགས་པ་བྱེ་བྲག་ཏུ་སྨོས། འཕྲོས་དོན་
ཁྱད་པར་ཅན་བརྗོད་པའོ། །དང་པོ་ལ་གཉིས། ལུང་དང་ལོ་རྒྱུས་སོ། །དང་པོ་ནི། བོད་
ཡུལ་འདིར་མུ་སྟེགས་བྱེད་དང་ཉན་ཐོས་ཀྱི་ཐེག་པ་ཁོ་ན་འཛིན་པ་ནི་ཡེ་མེད་དེ།
ཐམས་ཅད་ཀྱང་ཐེག་པ་ཆེན་པོ་ལ་མོས་པས་སྤྱོད་ཅིང་དངོས་སམ་བརྒྱུད་ནས་བྱང་
ཆུབ་ཏུ་སེམས་བསྐྱེད་པ་ཤ་སྟག་ཡིན་མོད། བྱང་ཆུབ་སྤྱོད་པ་དང་ལྟུང་བ་ལེགས་པར་
འཆོས་པ་ནི་ཆེས་དཀོན་ཅིང༌། ཁ་ན་མ་ཐོ་བ་ཆེན་པོ་དང་ལྡན་པའི་རྩ་བའི་ལྟུང་བ་
རྣམས་ལའང་བག་མེད་པར་སྤྱོད་པ་མང་ན་ལྟུང་བ་ཕྲ་ཞིབ་དང་རྟག་ཏུ་འགྲོགས་
པ་ནི་ལྟ་ཅི་སྨོས། འོན་ཀྱང་ལྟུང་བའི་རྣམ་གྲངས་ཙམ་ཡང་མི་ཤེས་པའི་དགེ་སྦྱོང་
དུ་ཁས་འཆེ་བ་རང་ཉིད་ཀྱི་ཐར་པའི་ལམ་སྟོར་བ་མ་ཟད། དད་པ་ཅན་རྣམས་ཀྱི་
ཡོན་ཆུད་གསོན་ཅིང་ཐར་པའི་གོ་འགེགས་པར་བྱེད་པ་ནི་ཆེས་མང་ངོ་། །དེའང་
དཔལ་མར་མེ་མཛད་ཀྱིས། སེམས་ཅན་རྣམས་ལ་སྲོག་གཅེས་ཤིང་སྲོག་ལ་བརྟེན་
86

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
པ་དེ་བཞིན་དུ་བྱང་ཆུབ་སེམས་དཔའ་ལའང་སྲོག་ལྟ་བུའི་བྱང་ཆུབ་ཀྱི་སེམས་
གཅེས་ཤིང་དེ་ལ་བརྟེན་པའོ། །ཕ་མ་ལྟ་བུའི་ཆོས་ནི་སྟོང་པ་ཉིད་དང་སྙིང་རྗེ་ཡིན་
ཏེ། དེས་མ་བསྐྱེད་པའི་བྱང་ཆུབ་སེམས་དཔའ་འབྱུང་བར་མི་འགྱུར་རོ། །ཞེས་
པས་བྱང་ཆུབ་ཏུ་སེམས་མ་བསྐྱེད་ན་ཐེག་པ་ཆེན་པོ་བར་མི་ཆུད་ལ།
སེམས་བསྐྱེད་
པ་ཙམ་གྱིས་མི་ཆོག བསླབ་བྱ་ལ་སློབ་ཅིང་ལྟུང་བ་ཕྱིར་བཅོས་ལ་མཁས་པར་བྱ་
དགོས་ཏེ། ས་བོན་བཏབ་པ་ཙམ་ཀྱིས་མི་ཆོག །སོ་ནམ་གྱི་བྱ་བ་ལ་བརྩོན་དགོས་པ་
བཞིན་ནོ། །བྱང་སྡོམ་གྱི་ངོ་བོ་གཞན་དོན་དུ་རྫོགས་པའི་བྱང་ཆུབ་འདོད་པ་ལ།
བདག་རྐྱེན་དགེ་བའི་བཤེས་གཉེན༌དང༌། དམིགས་རྐྱེན་མདོ་སྡེ་སོགས་ལ་བརྟེན་
ཏེ། དེའི་མཐུན་ཕྱོགས་སྒྲུབ་ཅིང་མི་མཐུན་ཕྱོགས་སྤོང་བར་མཚུངས་ཀྱང༌། ཐོབ་
ཚུལ་ལས་གསུམ་སྟེ། སོ་ཐར་དང་ཆོ་ག་ཐུན་མོང་བའི་བྱང་སྡོམ། ཆོ་ག་ཐུན་མོང་
མ་ཡིན་པའི་བྱང་སྡོམ། དབང་བསྐུར་དང་ཆོ་ག་ཐུན་མོང་གི་བྱང་སྡོམ་མོ། །དང་པོ་
ནི། སོ་ཐར་གྱི་སྡོམ་པ་ལ་བྱང་ཆུབ་སེམས་ཀྱིས་ཟིན་པའི་ཐེག་ཆེན་སོ་ཐར་དུ་
གྲགས་པ། གཉིས་པ་དབུ་སེམས་ཀྱི་ཆོ་ག་གང་རུང་གིས་ཐོབ་པའི་སྨོན་འཇུག་
གི་སྡོམ་པ། གསུམ་པ་དབང་བསྐུར་སྟ་གོན་དང་འཇུག་པའི་སྐབས་སུ་ཐོབ་པའི་
བྱང་སྡོམ་དང་དངོས་གཞིའི་སྐབས་ཐོབ་པའི་སྔགས་སྡོམ་རྣམས་སོ། །དེ་དག་
ལས་སྐབས་སུ་བབ་པ་བྱང་སྡོམ་ཐུན་མིན་གྱི་ཆོ་ག་ལ་དབུ་སེམས་ཀྱི་ལུགས་
གཉིས་སུ་གྲགས་ཏེ། དང་པོ་ནི། འཇམ་དབྱངས་ནས་ཀླུ་སྒྲུབ་ཡབ་སྲས་ལ་
བརྒྱུད་དེ་ཞི་བ་ལྷའི་ཕྱག་སྲོལ་ཇོ་བོ་པུཎྱ་ཤྲཱི་ལས་བྱུང་བ་ཀླུ་སྒྲུབ་ཀྱི་སེམས་བསྐྱེད་
ཆོ་ག་དང་ཛེ་ཏཱ་རའི་ཡི་དམ་བླང་བའི་ཆོ་ག་ཞི་བ་ལྷའི་བསླབ་སྤྱོད་སོགས་ཀྱི་
དགོངས་པ་དང༌། གཉིས་པ་ནི། བྱམས་པ་ནས་ཐོགས་མེད་སྐུ་མཆེད་ལ་བརྒྱུད་
87

1:|:ཀྱང ན་ —— ཀོང་སྤྲུལ་ཡོན་ཏན་རྒྱ་མཚོས་མཛད།
དེ་ཙནྡྲ་གོ་མཱིའི་ཕྱག་སྲོལ་ཨ་ཏི་ཤ་ལས་བྱུང་བ་བྱང་ས་དང་སྡོམ་པ་ཉི་ཤུ་པ་སོགས་
སྔ་མ་ནི་གཙོ་བོར་རྗེ་བཙུན་ས་སྐྱ་པ་རྣམས་ཀྱིས་ཕྱག་ལེན་
ཀྱི་དགོངས་པ་སྟེ།
དུ༌མཛད༌ཅིང༌། ཕྱི༌མ༌ནི༌གཙོ༌བོར་བཀའ་གདམས་པ་དང་མཉམ་མེད་དྭགས་
བརྒྱུད་པ་རྣམས་ཀྱིས་ཕྱག་ལེན་དུ་མཛད་ལ་གཉིས་ཀ་ལའང་གཉིས་ཀ་མངའོ།
དེ་དག་གི་བསླབ་བྱ་ཤིན་ཏུ་རྒྱ་ཆེའང་མདོར་བསྡུ་ན་གཉིས། དགག་པའི་བསླབ་བྱ་
དང་བསྒྲུབ་པའི་བསླབ་བྱའོ། །དང་པོ་ལ་གཉིས། སྨོན་པ་དང་འཇུག་པའི་བསླབ་བྱའོ།
དང་པོ་ནི། མཉམ་མེད་དྭགས་པོས། སེམས་ཅན་གཅིག་ཀྱང་བློས་མི་སྤང༌། །རྟག་
ཏུ་སེམས་དེའི་ཕན་ཡོན་བསམ། །ཚོགས་གཉིས་གསག་ལ་བརྩོན་པར་བྱ།
ཡང་བྱང་ཆུབ་སེམས་གཉིས་སྦྱང༌། །ནག་པོའི་ཆོས་བཞི་སྤངས་ནས་ནི། །དཀར་
པོའི་ཆོས་བཞི་བསྟེན་པར་བྱ། །ཞེས་པ་ལྟར་ཏེ། འདི་དག་འཆོར་ན་བྱང་སྡོམ་རྩད་
ནས་གཏོང་སྟེ་རྨེང་འགྱེལ་ན་ཁང་པ་ལ་བརྟེན་ས་མི་འོང་བ་བཞིན་ནོ། །གཉིས་
།ཡང་
།
།
པ་ལ་གཉིས། དབུ་མ་ལུགས་དང༌། སེམས་ཙམ་ལུགས་སོ། །དང་པོ་ལ་གསུམ།
བྱང་སེམས་དབང་རྣོན་ལ་ནམ་སྙིང་མདོའི་དགོངས་དོན་བསླབ་བཏུས་སུ་ཚིགས་
བཅད་ཀྱིས་བསྟན་པ་ལྟར་རྩ་ལྟུང་བཅུ་བཞི་དང༌། དབང་འབྲིང་ལ་ཐབས་ལ་མཁས་
པའི་མདོ་དོན་རྩ་ལྟུང་བཞི་དང༌། དབང་བརྟུལ་ལ་སྡུད་པ་སོགས་ནས་གསུངས་
པ་ལྟར་བྱང་ཆུབ་ཀྱི་སེམས་མི་སྤོང་བ་སྟེ། དེ་སྤོང་ན་སྨོན་སེམས་འདོར་བས་དབང་
པོ་གསུམ་ཀ་ལའང་རྩ་ལྟུང་ཀུན་གྱི་ནང་ནས་ཆེས་ལྕི་བ་ཡིན་མོད། ད་ལྟ་ནི་བདག་
འདྲའི་དགེ་སྦྱོང་གི་གཟུགས་བརྙན་ཕལ་མོ་ཆེ་འདི་ཉིད་སྤོང་བ་ལ་བརྩོན་པ་མང་
སྟེ་སེམས་ཅན་གཅིག་ཅིག་བློས་བཏང་ནའང་དེར་འགྱུར་བར་བཤད་པའི་ཕྱིར། ཡན་
ལག་གི་ཉེས་བྱས་བརྒྱད་ཅུ་ལ་སོགས་པ་མཐའ་ཡས་སོ། །གཉིས་པ་ལ་གཉིས། བྱང་
888

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
སའི་དོན་སྡོམ་པ་ཉི་ཤུ་བ་ལས་ཚིགས་བཅད་དུ་གསུངས་པ་ལྟར་རྩ་ལྟུང་བཞི། ཡན་
ལག་གི་ཉེས་བྱས་ཞེ་དྲུག་གོ། གཉིས་པ་བསྒྲུབ་པའི་བསླབ་བྱ་འང་མདོར་བསྡུ་
ན་ཕ་རོལ་ཕྱིན་དྲུག་གམ། ཚུལ་ཁྲིམས་རྣམ་པ་གསུམ་སྟེ། བསླབ་པ་བླང་ཕྱིན་ཆད་
བསླབ་བྱ་འདི་དག་ངེས་པར་ཤེས་ཤིང་བསླབ་དགོས་ཏེ། གང་ལས་ཤེས་ཞེ་ན།
སློབ་དཔོན་ཞི་བ་ལྷས། མདོ་སྡེ་རྣམས་ལས་བསླབ་པ་སྣང༌། །དེ་བས་མདོ་སྡེ་བཀླག་
པར་བྱ། །ནམ་མཁའི་སྙིང་པོའི་མདོ་སྡེ་ནི། །ཐོག་མ་ཉིད་དུ་བལྟ་བར་བྱ། །ཞེས་
སོགས་གསུངས་པ་ལྟར་མདོ་སྡེ་སྤྱི་དང་ཁྱད་པར་སའི་སྙིང་པོ་འཁོར་ལོ་བཅུ་པ། ནམ་
སྙིང༌། ཐར་པ་ཆེན་པོའི་མདོ་ལ་སོགས་པ་དང༌། ཚུལ་ཁྲིམས་ལེའུ། སྡོམ་པ་ཉི་ཤུ་
པ། མདོ་བཏུས། བྱང་ས། བསླབ་བཏུས་ལ་སོགས་པའི་རྒྱ་གཞུང༌། སྡོམ་གསུམ་
སྟོན་པའི་བོད་གཞུང་རྣམས་ལ་ལེགས་པར་བརྟགས་ཏེ་ཕན་ཡོན་ཉེས་དམིགས་
ཞར་ལ་ཤེས་པས་དགོས་པའི་སྐབས་ཕྱེད་དེ་གླེན་འཐམ་ཇི་མི་སྙམ་དུ་མ་གྱུར་པ་
བྱའོ། །བསླབ་བྱའི་སྡོམ་པ་ཉམས་ཤིང་ཕྱིར་བཅོས་མ་བྱས་པས་ཅི་འགྱུར་སྙམ་
ན། སྟོན་པ་སངས་རྒྱས། ཡུལ་སེམས་ཅན། བྱེད་པོ་རང་ཉིད་བཅས་བསླུས་པས་
དོན་གཉིས་ཉམས་ཤིང་ཀུན་གྱིས་སྨད་པའི་གནས་སུ་འགྱུར། ཚེ་འདིར་མི་ཤིས་
པ་དུ་མ་འབྱུང་ཞིང་འཆི་ཁར་འགྱོད་པས་གདུང༌། ཕྱི་མ་ངན་འགྲོ་མུ་མཐའ་མེད་པར་
ལྟུང་ཞིང་ཐར་པར་དཀའ། ཁྱད་པར་རྩ་ལྟུང་གིས་ནི་སྔོན་གྱི་དགེ་རྩ་མཐའ་དག་
འཛད་ཅིང་ངེས་པར་དམྱལ་བར་སྐྱེ་བ་དང༌། སོ་ཐར་བསྲུང་མི་ནུས་ན་རེ་ཞིག་བསླབ་
པ་འབུལ་བ་བསླབ་བྱར་གསུངས་མོད། བྱང་སྡོམ་འབུལ་ན་ནི་ཉེས་པ་ཆེས་ལྕི་བས་
བྱང་སྡོམ་མ་བླངས་ན་དེར་ཟད། བླངས་ཕྱིན་ཆད་བསླབ་པ་ཅི་ནུས་སུ་བསྲུང་ཞིང་
ཉམས་ན་ཕྱིར་བཅོས་བྱ་བ་ལས་ཐབས་གཞན་ཡོད་པ་མ་ཡིན་ནོ། །དེའང་ཉིན་
89

ཀོང་སྤྲུལ་ཡོན་ཏན་རྒྱ་མཚོས་མཛད། gype
མཚན་ཆ་དྲུག་ཏུ་བགོས་པའི་སོ་སོའི་ཐུན་དང་པོར་ལྟུང་བ་བྱུང་ན་ཐུན་དེ་ཀའི་མཇུག་
ཏུ་གཉེན་པོས་སླེབ་ན་ཚུལ་ཁྲིམས་རྣམ་པར་དག་པར་འགྱུར་བས་བཤགས་ཚད་
ལས་མ་འདས་ན་རྩ་ལྟུང་ཡང་ཡང་བྱུང་རུང་བཤགས་པས་སོར་ཆུད་པར་འགྱུར།
བཤགས་ཚད་ལས་འདས་ན་བཤགས་པ་ཙམ་གྱིས་གསོ་བར་མི་ནུས་པས་ཕྱིར་
བཅོས་སྔོན་དུ་འགྲོ་བའི་བསླབ་པ་བསྐྱར་དགོས་སོ། །བྱང་སྡོམ་ཚང་བ་ལྟ་ཅི་སྨོས།
སྨོན་སེམས་ཙམ་བསྲུངས་ཀྱང་ཕན་ཡོན་བསམ་གྱིས་མི་ཁྱབ་སྟེ་ཉན་ཐོས་ཀྱི་སྡོམ་
པ་རྣམ་དག་ཇི་སྲིད་འཚོའི་བར་དུ་བསྲུང་བའང་སེམས་བསྐྱེད་པ་གཅིག་གི་ཕན་
ཡོན་གྱི་ཆར་མི་ཉེ་སྟེ། དཔས་བྱིན་གྱིས་ཞུས་པའི་མདོ་ལས། བྱང་ཆུབ་སེམས་ཀྱི་
བསོད་ནམས་གང༌། །གལ་ཏེ་དེ་ལ་གཟུགས་མཆིས་ན། །ནམ་མཁའི་ཁམས་ནི་
ཀུན་གང་སྟེ། །དེ་ནི་དེ་ལས་ལྷག་པར་འགྱུར། །གངྒཱའི་བྱེ་མའི་གྲངས་སྙེད་ཀྱི། །
སངས་རྒྱས་ཞིང་རྣམས་མི་གང་གིས། །རིན་ཆེན་དག་གིས་ཀུན་བཀང་སྟེ། །འཇིག་
རྟེན་མགོན་ལ་ཕུལ་བ་བས། །གང་གིས་ཐལ་མོ་སྦྱར་བགྱིས་ཏེ། །བྱང་ཆུབ་ཏུ་
ནི་སེམས་བཏུད་ན། །མཆོད་པ་འདི་ནི་ཁྱད་པར་འཕགས། །དེ་ལ་མཐའ་ནི་མ་
མཆིས་སོ། །ཞེས་དང༌། སྤྱོད་འཇུག་ལས། བྱང་ཆུབ་སེམས་བསྐྱེད་གྱུར་ན་སྐད་
ཅིག་གིས། །འཁོར་བའི་བཙོན་རར་བསྡམས་པའི་ཉམ་ཐག་རྣམས། །བདེ་གཤེགས་
རྣམས་ཀྱི་སྲས་ཞེས་བརྗོད་བྱ་ཞིང༌། །འཇིག་རྟེན་ལྷ་མིར་བཅས་པས་ཕྱག་བྱར་
འགྱུར། །ཞེས་སོགས་བཀའ་བསྟན་བཅོས་ལས་མཐའ་ཡས་པར་གསུངས་པས་
བསླབ་པ་འདི་ལ་ནན་ཏན་ཏུ་བྱ་ཞིང་ལྟུང་བ་བྱུང་ན་ཕྱིར་བཅོས་པ་ལ་འབད་པར་བྱ་
སྟེ། དེའང་ཆོ་ག་གསུམ་སོ་སོའི་རང་ལུགས་ལྟར་དགོས་མོད་ཀྱི་བྱང་ཆུབ་སེམས་
དཔའི་རྒྱུད་ཀྱི་ལྟུང་བ་གཙོ་བོར་དེ་ཉིད་ཀྱི་ཐེག་པ་ལས་བཤད་པ་ལྟར་བཅོས་དགོས་
90
90

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
ཏེ། སྤྱོད་འཇུག་ལས། ཉིན་དང་མཚན་མོ་ལན་གསུམ་དུ། །ཕུང་པོ་གསུམ་པ་འདོན་
བྱ་ཞིང༌། ། །རྒྱལ་དང་བྱང་ཆུབ་སེམས་བརྟེན་ནས། །ལྟུང་བའི་ལྷག་མ་ ངེས་ ཞི་
བྱ། །ཞེས་སྤྱི་དང༌། ཁྱད་པར་མདོ་ལས། རིགས་ཀྱི་བུ་བྱང་ཆུབ་སེམས་དཔའ་སེམས་
དཔའ་ཆེན་པོ་ནམ་མཁའི་སྙིང་པོ་འདི་ནི་སྙིང་རྗེ་ཆེན་པོ་དང་ལྡན་པ། སེམས་
ཅན་ལ་ཕན་པའི་ཕྱིར་ཞུགས་པ། སྡུག་བསྔལ་ཆེན་པོ་ལས་ཐར་བར་བྱེད་པ་སྟེ།
སེམས་ཅན་གང་དག་ལྟུང་བའི་རྩ་བ་བྱུང་བ་ངན་སོང་དུ་འགྲོ་བ། དགེ་བའི་རྩ་བ་
ཐམས་ཅད་སྤྲུག་པར་བྱེད་པ། འཇིག་པར་བྱེད་པའི་སེམས་ཅན་དེ་དག་ལ་རིགས་ཀྱི་
བུ་འདི་ནི་སྨན་དུ་གྱུར་པའོ། །མ་རིག་པའི་མུན་པ་མུན་ནག་དང༌། ལྟ་བ་ངན་པས་སྡུག་
བསྔལ་བར་གྱུར་པ་རྣམས་ལ་ནི་འདི་ཉི་མ་དང་མཚུངས་པའོ། །རྩ་བའི་ལྟུང་
བ་འཆགས་སུ་འཇུག་པའོ། །དེ་དག་གི་སྙིང་ལ་ཐེ་ཚོམ་ཡོད་པ་འདྲལ་བར་བྱེད་
པའོ། ། །ཞེས་པ་ལ་སོགས་པ་རྒྱ་ཆེར་གསུངས་པ་ལྟར་འཕགས་པ་ནམ་མཁའི་
སྙིང་པོ་ལ་གསོལ་བ་བཏབ་ཅིང་བཤགས་ན་དེས་སྔོན་གྱི་སྨོན་ལམ་གྱི་དབང་གིས་
རྩ་བའི་ལྟུང་བ་ལ་སོགས་པ་སེལ་བར་མཛད་པར་གསུངས་པས་དེས་ན་འདི་ཉིད་
ལ་ནན་ཏན་ཏུ་འབད་པར་ཅི་ནས་གདམས་སོ། །གཞུང་ལུགས་རྣམས་སུ་དབུ་མ་
ལུགས་ཀྱི་ཕྱིར་བཅོས་ཁོ་ན་ལ་བཤད་པ་ལྟར་ཡོད་ཀྱང༌། ལུགས་དེའི་བསླབ་བྱ་གང་
ལས་འབྱུང་བའི་ཁུངས་དང་འབྲེལ་བ་ཙམ་དུ་དགོངས་ཀྱི། དོན་དུ་དབུ་མ་ལུགས་
ཀྱི་བསླབ་བྱའི་ཉེས་ལྟུང་ཁོ་ནར་མ་ཟད་སངས་རྒྱས་བྱང་སེམས་ཀྱི་སྤྱོད་ཡུལ་
བསམ་གྱིས་མི་ཁྱབ་པ་དང༌། ལྷག་པར་སྡིག་ལྟུང་མཐའ་དག་སེལ་བའི་མཛད་
པ་མངའ་བ་མདོ་ལ་མཇལ་བས་ཤེས་ནུས་ཤིང༌། ནག་པོ་པས། དབང་རབ་སྟོང་ཉིད་
ཀྱིས་བཤགས། དབང་འབྲིང་རིག་སྔགས་སྤྱིའི་ལྷ་ནམ་མཁའི་སྙིང་པོ་ལ་བཤགས།
91

ཀོང་སྤྲུལ་ཡོན་ཏན་རྒྱ་མཚོས་མཛད།
དབང་པོ་ཐ་མ་གང་ཟག་ལའང་སྟོབས་བཞི་ཚང་བས་བཤགས་པར་གསུངས་པའང༌།
འདི་ལ་དོན་གྱིས་ཚང་བ་ཡིན་ནོ། །གཉིས་པ་ནི། དེ་སྐད་དུ་བཤད་ཀྱང་མདོ་སྡེ་
རྣམས་ལ་ད་ལྟ་གདམས་ངག་མེད་པས་ལག་ལེན་བྱས་ཀྱང་འབྲས་བུ་མི་འབྱིན་
ནོ་སྙམ་ན། སྤྱིར་རྒྱུད་དང་མ་འབྲེལ་བའི་མདོ་སྡེ་ཕལ་མོ་ཆེ་ལ་གསང་བ་མེད་པས་
སྒྲ་ཇི་བཞིན་དུ་སྤྱོད་པས་ཆོག་པའང་ཡིན་ལ། དད་བརྩོན་གྱིས་ལྕོགས་ན་མཐར་
ཐུག་འབྲས་བུ་ཆུད་མི་ཟ་བ་གཞིར་བཅས། མངོན་རྟགས་ཀྱང་ངེས་པར་འབྱུང་
སྟེ་བརྒྱད་སྟོང་པ་དང་སྡུད་པ་ལ་ཁ་ཏོན་རྩེ་གཅིག་བྱས་པ་ཙམ་གྱིས་དེ་ཁོ་ན་ཉིད་
ཀྱི་རྟོགས་པ་མཐར་ཐུག་སྐྱེས་ཤིང༌། གདུང་རིང་བསྲེལ་དུ་གྱུར་པ་མང་དག་བྱུང་བ་དང༌།
ཀུན་མཁྱེན་བསྟན་པའི་ཉིན་བྱེད་ ཀྱི་མཐར་པ་ཆེན་པོའི་མདོའི་དགོངས་དོན་
བཞིན་དཀྱིལ་འཁོར་བཞེངས་ནས་ཞག་བདུན་གཟིམས་སྤངས་ཏེ་ཆོ་ག་མཛད་པས་
སངས་རྒྱས་ཉན་ཐོས་དང་བཅས་པ་གདུག་ཚོད་གསོལ་བའི་གྲལ་དུ་དམ་ཆོས་ཀྱི་
འགྲོ་བ་ངོ་མཚར་བ་མཛད་པའི་དག་སྣང་བྱུང་བ་དང༌། སྨན་བླའི་མདོ་ཆོག་དང་གནས་
བརྟན་ཆོ་གའི་བྱིན་རླབས་བྱུང་ཚུལ་རྒྱ་ཆེར་ལོ་རྒྱུས་རྣམས་སུ་གསལ་བ་མ་ཟད། འདི་
ལ་ནི་གདམས་ངག་ཀྱང་ཡོད་དེ་རྒྱ་གར་ཤར་ཕྱོགས་ཀྱི་པཎྜི་ཏ་པཱུརྞ་བཛྲ་ལ་རྗེ་བཙུན་
སྒྲོལ་བའི་མགོན་པོས་ནོད་དེ་བསྙེན་པ་དང་བཤགས་ཆོག་སྐྱ